CELEX: 62011TN0061
Language: sl
Date: 2011-01-28 00:00:00
Title: Zadeva T-61/11: Tožba, vložena 28. januarja 2011 – Vermop Salmon proti UUNT – Leifheit (Clean Twist)

19.3.2011   
            
            
               SL
            
            
               Uradni list Evropske unije
            
            
               C 89/25
            
         Tožba, vložena 28. januarja 2011 – Vermop Salmon proti UUNT – Leifheit (Clean Twist)
   (Zadeva T-61/11)
   2011/C 89/48
   Jezik, v katerem je bila tožba vložena: nemščina
   
      Stranke
   
   
      Tožeča stranka: Vermop Salmon GmbH (Gilching, Nemčija) (zastopniki: W. von der Osten-Sacken, O. Suede in M. Ring, odvetniki)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Leifheit AG (Nassau, Nemčija)
   
      Predlogi tožeče stranke
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 19. novembra 2010 v zadevi R 671/2010-1 naj se razveljavi;
            
         
               —
            
            
               znamka Skupnosti št. 4892642 „Clean Twist“ naj se razglasi za nično;
            
         
               —
            
            
               Uradu za usklajevanje na notranjem trgu (znamke in modeli) naj se naloži plačilo njegovih stroškov in stroškov tožeče stranke;
            
         
               —
            
            
               v primeru, da bo družba Leifheit AG udeležena v postopku kot intervenientka, naj se ji naloži plačilo njenih stroškov.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: besedna znamka „Clean Twist“ za proizvode iz razreda 21
   
      Imetnik znamke Skupnosti: Leifheit AG
   
      Stranka, ki zahteva ugotovitev ničnosti znamke Skupnosti: tožeča stranka
   
      Obrazložitev zahteve za ugotovitev ničnosti: prejšnji besedni znamki „TWIX“ in „TWIXTER“ za proizvode iz razredov 9, 12, 21, 22 in 25. Kršitev člena 53(1)(a) v povezavi s členom 8(1)(b) Uredbe (ES) št. 207/2009 (1).
   
      Odločba oddelka za izbris: zavrnitev zahteve za ugotovitev ničnosti
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 53(1)(a) v povezavi s členom 8(1)(b) Uredbe (ES) št. 207/2009, ker med nasprotujočimi si znamkami obstaja verjetnost zmede.
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).